30 aprilie 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **în localitatea Teiș și pe strada Nicolae Bălcescu din municipiul Târgoviște, județul Dâmbovița:**

O companie terță ce executa lucrări de săpătură mecanizată pe strada Calea Târgoviștei din localitatea Teiș, județul Dâmbovița, a produs o avarie asupra unei conducte aferente rețelei de distribuție a gazelor naturale.

În urma acestei avarii, **Distrigaz Sud Rețele** **a luat măsura sistării cu gaze naturale, în data de 30 aprilie 2024,** **începând cu ora 18:45**, **în localitatea Teiș și pe strada Nicolae Bălcescu din municipiul Târgoviște, județul Dâmbovița.**

De această oprire sunt afectați un număr de **815 clienți casnici și non-casnici** situați în localitatea Teiș și pe strada Nicoale Bălcescu din Municipiul Târgoviște, județul Dâmbovița.

Echipele Distrigaz Sud Rețele sunt în teren și fac toate demersurile necesare pentru remedierea avariei.

**Reluarea alimentării cu gaze naturale a clienților afectați se va face în cursul zilei de 1 mai 2024, în jurul orei 14:00.**

După reluarea alimentării cu gaze naturale, în cazul în care clienţii simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Dacă mirosul de gaze din încăperi persistă, în ciuda respectării acestor măsuri, clienţii pot apela numărul **021 9281 dedicat situațiilor de urgență.**

Ne cerem scuze pentru disconfortul creat clienţilor noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 23.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*